cyanic-selkie/wikianc huggingface dataset:
শাহাবুদ্দীন নাগরী
জন্ম, পরিবার, শিক্ষা
১৯৫৫ খ্রিষ্টাব্দের ৬ই অক্টোবর তার জন্ম হয় চাঁপাইনবাবগঞ্জ জেলার শিবনগরে। তিনি পিতা মহম্মদ সাবিরউদ্দিন এবং মাতা সায়েমা খাতুনের জ্যেষ্ঠ্য সন্তান। পরিণয়সূত্রে তিনি ডা: এ, এন, মাকসুদার জীবনসঙ্গী। তার জন্ম দেশের উত্তরাঞ্চলে হলেও তিনি দীর্ঘদিন চট্টগ্রাম এবং ঢাকা শহরের বাসিন্দা। নাজনীন হাই স্কুল, তেজগাঁও, ঢাকা থেকে ১৯৭২ খ্রিষ্টাব্দে তিনি মাধ্যমিক উত্তীর্ণ হন। তিনি উচ্চ মাধ্যমিক উত্তীর্ণ হন ১৯৭৪ খ্রিষ্টাব্দে চট্টগ্রাম কলেজ থেকে। অত:পর তিনি চট্টগ্রাম বিশ্ববিদ্যালয়ে প্রাণিবিদ্যা অধ্যয়ন করেন। ঐ বিশ্ববিদ্যারয় থেকে ১৯৭৮ খ্রিষ্টাব্দে তিনি স্নাতক (সম্মান) ডিগ্রী অর্জন করেন। স্নাতকোত্তর পর্যায়ে অধ্যয়নের সময় তার বিষয় ছিল কীটতত্ত্ব। চট্টগ্রাম বিশ্ববিদ্যালয় থেকে ১৯৮০ খ্রিষ্টাব্দে তিনি বিশেষ কৃতিত্বের স্নাতকোত্তর ডিগ্রী লাভ করেন।
লেখালেখি
স্কুল জীবনেই লেখালেখির জগতে প্রবেশ করেন শাহাবুদ্দিন নাগরী। ১৯৭১-এ বাংলাদেশ স্বাধীন হওয়ার পর তিনি দৈনিক ইত্তেফাক-এর "কচিকাঁচার আসর", দৈনিক বাংলা পত্রিকার "সাত ভাই চম্পা" প্রভৃতি জাতীয় দৈনিকের সাময়িকীতে ছড়া প্রকাশ শুরু করেন। ১৯৭৬ খ্রিষ্টাব্দে সাপ্তাহিক কিশোর বাংলা প্রকাশ হলে তিনি এর নিয়মিত ছড়াকার হিসেবে অবদান রাখতে থাকেন। একই সঙ্গে তিনি ছোটগল্প লেখা শুরু করেন। সত্তর দশকের শেষভাগে তিনি কবিতা লেখা শুরু করেন এবং অচিরেই একজন রোম্যান্টিক কবি হিসেবে পরিচিতি লাভ করেন। ১৯৯০ দশকে তিনি গান লেখা শুরু করেন। এ সময় তিনি টেলিভিশনের জন্য নাটক রচনাও করেন। তিনি বহুলপ্রজ লেখক।
প্রকাশনা
২০১৪ অবধি তার প্রকাশিত গ্রন্থের সংখ্যা পঞ্চাশটির ওপর। তার প্রকাশিত গ্রন্থের মধ্যে রয়েছে কবিতা, উপন্যাস, ছোটগল্প সংকলন, শিশুতোষ ছড়া, সংগ্রন্থিত পত্রিকা কলাম, প্রবন্ধ ও সাহিত্য সমালোচনা, ভ্রমণকাহিনী ইত্যাদি। তার শতাধিক কবিতার ইংরেজি অনুবাদ ২০০৫-এ গ্রন্থাকারে প্রকাশিত হয়। নিচে কয়েকটি প্রকাশিত গ্রন্থের তালিকা দেয়া হলো:
মধ্য-মহাসাগর শৈলশিরা
মধ্য-মহাসাগর শৈলশিরা (Mid-Ocean Ridge) মূলত সামুদ্রিক পর্বতমালা যা টেকটোনিক প্লেটের কারণে সৃষ্ট হয়। যার গভীরতা সাধারণত ২,৬০০ মিটার (৮,৫০০ ফুট) এবং এর উচ্চতা সমুদ্র অববাহিকার সবথেকে গভীর অংশ হতে দুই কিলোমিটার পর্যন্ত হতে পারে। কোন বিচ্ছিন্ন প্লেটের সীমানায় যখন সমুদ্রতলের প্রসারণ ঘটে সেখানে এই বৈশিষ্ট্যটি দেখা যায়। সমুদ্রতল প্রসারণের হার সমুদ্র অববাহিকায় মধ্য-মহাসাগর শৈলশিরার গঠনবিন্যাস এবং প্রশস্ততা কত হবে তা নির্ধারণ করে। প্লেট বিচ্ছিন্ন হবার সময়ে ম্যাগমা, পানি বা অন্যান্য তরলের উদগীরণের ফলে নতুন সমুদ্রতল এবং সামুদ্রিক ভূত্বক তৈরি হয়। বিচ্ছিন্ন হওয়া প্লেটের মধ্যবর্তী রৈখিক দুর্বলস্থানে গলিত ম্যাগমা আসতে শুরু করে এবং তা লাভায় পরিণত হয় যা পরবর্তীতে শীতল হলে মহাসাগরীয় ভূত্বক ও লিথোস্ফিয়ারে রূপান্তরিত হয়। সর্বপ্রথম আবিষ্কৃত মধ্য-মহাসাগর শৈলশিরা হচ্ছে মধ্য-আটলান্টিক শৈলশিরা, যা আসলে একটি ছড়িয়ে পড়া কেন্দ্র যেটা উত্তর ও দক্ষিণ আটলান্টিক অববাহিকাকে দ্বিখণ্ডিত করেছে; যার ফলে এই মধ্য-মহাসাগর শৈলশিরা নামের উৎপত্তি। বেশিরভাগ মহাসাগরীয় প্রসারিত কেন্দ্রগুলিই মহাসাগরের ঠিক মাঝে অবস্থান করে না, কিন্তু তবুও, এদের প্রথাগতভাবে মধ্য-মহাসাগর শৈলশিরাই বলা হয়। মধ্য-মহাসাগর শৈলশিরাসমূহ পৃথিবীজুড়ে টেকটোনিক প্লেটের সীমানা দ্বারা সংযুক্ত এবং সমুদ্রতল জুড়ে শৈলশিরার চিহ্নগুলো অনেকটাই বেসবল বলের সীমের মত। মধ্য-মহাসাগরীয় শৈলশিরা পৃথিবীর সবথেকে দীর্ঘতম পর্বতমালা, যা প্রায় ৬৫,০০০ কিলোমিটার (৪০,০০০ মাইল) এর মত।
শাহাবুদ্দীন নাগরী
ব্যক্তিগত জীবন
তিনি বিবাহিত এবং দুই সন্তানের জনক।
মিশা সওদাগর অভিনীত চলচ্চিত্রের তালিকা
থাম্ব|200px|ডান|মিশা সওদাগর, ঢাকা, ২০১৮। শহিদ হাসান মিশা (মঞ্চ নাম মিশা সওদাগর হিসেবেই অধিক পরিচিত; জন্ম ৪ জানুয়ারি, ১৯৬৬) হচ্ছেন একজন বাংলাদেশী চলচ্চিত্র অভিনেতা। মিশা সওদাগর চলচ্চিত্রে সাধারণত খলনায়ক হিসেবে অভিনয় করে থাকেন। তিনি বাংলা চলচ্চিত্রে খলনায়ক হিসেবে ব্যাপক জনপ্রিয়। মিশা সওদাগর অভিনয় ক্যারিয়ারে আট শতাধিক চলচ্চিত্রে অভিনয় করেছেন। বাংলা চলচ্চিত্রে খলনায়ক হিসেবে নিজেকে নিয়ে গেছেন অনন্য উচ্চতায়।
মধ্য-মহাসাগর শৈলশিরা
গঠনবিন্যাস
প্রতিটা মধ্য-মহাসাগর শৈলশিরার প্রসারণ কেন্দ্রে সমুদ্রতট প্রায় ২,৬০০ মিটার (৮,৫০০ ফুট) গভীর হয়। শৈলশিরা সমুদ্রতলের গভীরতার (অথবা মধ্য-মহাসাগর শৈলশিরার তলদেশ হতে উচুতে থাকা কোন জায়গার উচ্চতা) সাথে সম্পর্কযুক্ত (যেখানে গভীরতা নির্ণয় করা হয় সেখানের লিথোস্ফিয়ারের বয়স। গভীরতা-বয়স সম্পর্ক লিথোস্ফিয়ার প্লেটের  কিংবা আচ্ছাদনের অর্ধেক স্থান শীতলীকরণ করে গঠন করা যেতে পারে। মধ্য-মহাসাগর শৈলশিরার প্রসারণ কেন্দ্রের সমুদ্রতটের গভীরতা উক্ত স্থানের বয়সের বর্গমূলের সমানুপাতিক বলে ধারণা করা হয়। প্র‍্যাট বিচ্ছিন্নতা থেকে প্রাপ্ত শৈলশিরার আকৃতির সামগ্রিক ফলাফলঃ শৈলশিরা অক্ষের কাছাকাছি সমুদ্র ভূত্বককে সাপোর্ট করে এমন গরম, স্বল্প ঘনত্বের আচ্ছাদন আছে। মহাসাগরীয় প্লেট শীতল হবার সময়ে শৈলশিরা অক্ষের থেকে দূরে থাকা সামুদ্রিক লিথোস্ফিয়ারের আচ্ছাদন (আচ্ছাদনের শীতল, ঘন অংশ যেটা ভূত্বকের সাথে মিশে মহাসাগরীয় প্লেট তৈরি করে) ঘন হয় এবং ঘনত্ব বাড়ায়। যার ফলে পুরানো সমুদ্রতটে আর্দ্র উপাদানের দ্বারা স্তর বৃদ্ধি পায় এবং সেটা আরো গভীর হয়।
শাহাবুদ্দীন নাগরী
সমালোচনা
নাগরীকে ঢাকার রাজধানীর নিউমার্কেট এলাকার ব্যবসায়ী নুরুল ইসলামকে হত্যায় অভিযুক্ত করা হয়। ২০১৭ সালের ১৩ এপ্রিল নুরুল ইসলাম খুন হন। ২০১৭ সালের অক্টোবরে নুরুল ইসলামের স্ত্রী সুমি ও তার বন্ধু শাহাবুদ্দীন নাগরী বিরুদ্ধে অভিযোগপত্র দাখিল করেন ডিবি পুলিশ। নভেম্বরে ঢাকার চতুর্থ অতিরিক্ত মহানগর দায়রা জজ আদালত দু’জনের বিরুদ্ধে অভিযোগ গঠন করেন। অভিযোগে হত্যাকাণ্ডের নেপক্থে সুমির সাথে নাগরীর পরকীয়ার অভিযোগ করা হয়।
মধ্য-মহাসাগর শৈলশিরা
গঠনবিন্যাস
সমুদ্রতল ছড়িয়ে যাওয়ার ফলে মহাসাগরীয় অববাহিকার প্রশস্ত হবার হারকে প্রসারণ হার বলা হয়। সামুদ্রিক চৌম্বকের অসংগতিগুলো যা মধ্য-মহাসাগর শৈলশিরাকে প্রসার করে, তার মানচিত্র তৈরি করে এই হার নির্ণয় করা যেতে পারে। শৈলশিরা অক্ষ পর্যাপ্ত আয়রন-টাইটানিয়াম অক্সাইডের উপস্থিতিতে কুরি পয়েন্টের নিচে স্ফটিক আকারে ব্যাসল্ট নির্গত করে, যেসব চৌম্বকীয় ক্ষেত্রের দিকগুলি পৃথিবীর চৌম্বকক্ষেত্রের সমান্তরাল সেগুলো উক্ত অক্সাইডে রেকর্ড হতে থাকে। মহাসাগরীয় ভূত্বকে সংরক্ষিত ক্ষেত্রের দিকগুলি সময়ের সাথে পৃথিবীর চৌম্বকক্ষেত্রের গতিপথ রেকর্ড করে। যেহেতু ক্ষেত্রটির গতিপথ সময়ের সাথে সাথে দিক বদল করে আসছে, তাই সামুদ্রিক ভূত্বকে ভূচৌম্বকীয় গতিপথের পরিবর্তনের মডেল বয়সের সূচক হিসাবে ব্যবহার করা যেতে পারে; ভূত্বকের বয়স এবং শৈলশিরা অক্ষ থেকে দূরত্ব জানা থাকলে প্রসারণের হার নির্ণয় করা সম্ভব।
ভারতীয় পরিবার পরিকল্পনা সমিতি
থাম্ব|১৯৯৯ সালে ৫০তম বার্ষিকীতে ভারতীয় পরিবার পরিকল্পনা সমিতির ডাকটিকেট ভারতীয় পরিবার পরিকল্পনা সমিতি (এফপিএ ভার‍ত) ভারতের একটি নিবন্ধিত দাতব্য সংস্থা। ১৯৪৯ সালে ধন্বন্তী রামা রাউ এবং আভাবাই বোমানজি ওয়াদিয়া কর্তৃক প্রতিষ্ঠিত, সংস্থাটির সারা দেশে ৪০টি স্থানীয় শাখা রয়েছে যা যৌন স্বাস্থ্য এবং পরিবার পরিকল্পনা প্রচার করে। এটি আন্তর্জাতিক পরিকল্পিত পিতৃ-মাতৃ ফেডারেশনের জাতীয় অনুমোদিত সংস্থা। অন্যান্য বিষয়গুলির মধ্যে সংস্থাটি প্রজনন পছন্দ, আইনী ও নিরাপদ গর্ভপাত, যৌন সংক্রামিত রোগ সম্পর্কে শিক্ষা এবং যৌন ও প্রজনন স্বাস্থ্যের প্রচার করে। এফপিএ ভারত তাদের অধীনে ৩৯টি স্থায়ী ক্লিনিক রয়েছে। বর্তমান জাতীয় সভাপতি ডা. রথনমালা এম দেশাই। এফপিএ ভারত হল ভারতের ১৮টি রাজ্যে যৌন ও প্রজনন স্বাস্থ্যের উপর দৃষ্টি নিবদ্ধ করে প্রয়োজনীয় স্বাস্থ্য পরিষেবা প্রদানকারী একটি সামাজিক প্রভাব সংস্থা।
স্থানীয় শাখা
এফপিএ ভারতের স্থানীয় শাখাগুলি হল: আগ্রা শাখা, আহমেদাবাদ শাখা, ব্যাঙ্গালোর শাখা, বেলগাঁও শাখা, বেল্লারি শাখা, ভোপাল শাখা, ভুবনেশ্বর শাখা, বিদার শাখা, বিজাপুর শাখা, চেন্নাই শাখা, ধারওয়াড় শাখা, ডিন্ডিগুল শাখা, গোমিয়া শাখা, গোয়ালিয়র শাখা, হায়দ্রাবাদ শাখা, ইন্দোর শাখা, জবলপুর শাখা, জয়পুর শাখা, কালচিনি শাখা, কলকাতা শাখা, লখনউ শাখা, মাদুরাই শাখা, মোহালি শাখা, মুম্বাই শাখা, মহীশূর শাখা, নাগাল্যান্ড শাখা, নতুন দিল্লি শাখা, নীলগিরিস শাখা, উত্তর কানারা শাখা। পঞ্চকুলা শাখা, পাটনা শাখা, পুনে শাখা, রায়চুর শাখা, রাজকোট শাখা, শিমোগা শাখা, সিংভূম শাখা, সোলাপুর শাখা, দক্ষিণ কানারা শাখা, শ্রীনগর শাখা, ত্রিভান্দ্রম শাখা এবং যমুনানগর শাখা।
গোর্খাপত্র
গোর্খাপত্র (নেপালি :गोरखापत्र) নেপালের প্রাচীনতম জাতীয় দৈনিক পত্রিকা। এটি পরিচালনা করছেন গোর্খাপত্র সংস্থা। এটি ১৯০১ সালের মে মাসে সাপ্তাহিক হিসাবে চালু হয় এবং ১৯৬১ সালে একটি দৈনিক পত্রিকায় পরিণত হয়।
লোহালিয়া ইউনিয়ন
লোহালিয়া বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।
আয়তন
লোহালিয়া ইউনিয়নের আয়তন ৭,৩৪২ একর।
প্রশাসনিক কাঠামো
লোহালিয়া ইউনিয়ন পটুয়াখালী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী লোহালিয়া ইউনিয়নের মোট জনসংখ্যা ১৭,৫৮০ জন। এর মধ্যে পুরুষ ৮,৫২০ জন এবং মহিলা ৯,০৬০ জন। মোট পরিবার ৩,৮২৫টি।
শিক্ষা
২০১১ সালের আদমশুমারি অনুযায়ী লোহালিয়া ইউনিয়নের সাক্ষরতার হার ৫৬.৭%।
ঈশ্বর পোখরেল
ঈশ্বর পোখরেল (ईश्वर पोखरेल, Ishwor Pokhrel, ) হচ্ছেন নেপালের নেপাল কমিউনিস্ট পার্টি (একীকৃত মার্ক্সবাদী-লেনিনবাদী) পার্টির বর্তমানজ্যেষ্ঠ সহসভাপতি। পোখরেল নেপালের উপপ্রধানমন্ত্রী হিসেবেও দায়িত্ব পালন করেছেন। তিনি দ্বিতীয় অলি মন্ত্রিসভায় প্রতিরক্ষামন্ত্রীও ছিলেন।
ঈশ্বর পোখরেল পূর্বে পার্টির সাবেক সাধারণ সম্পাদক ছিলেন।
জন্ম এবং কর্মজীবন
ঈশ্বর পোখরেল ৪ ফেব্রুয়ারি ১৯৫৪ সালে জন্মগ্রহণ করেন এবং তিনি বর্তমানে নেপালি কমিউনিস্ট পার্টির সচিবালয়ের সদস্য হিসেবে কাজ করছেন। ২০১৮ সালে এই পার্টি গঠনের পর থেকেই নেপালি এই রাজনীতিবিদ একই দায়িত্ব পালন করছেন। তিনি নেপালি কমিউনিস্ট পার্টির প্রাক্তন সাধারণ সম্পাদক এবং এই পার্টির পূর্বসূরি সিপিএন-ইউএমএলের সাধারণ সম্পাদক হিসাবেও দায়িত্ব পালন করেন। তিনি নেপালের কমিউনিস্ট পার্টির কেন্দ্রীয় কমিটির প্রতিষ্ঠাতা সদস্য এবং সিপিএন-ইউএমএল কেন্দ্রীয় কমিটির প্রতিষ্ঠাতা সদস্যও ছিলেন।
মুফতি আব্দুর রাজ্জাক
মুফতি আব্দুর রাজ্জাক (মুফতি আব্দুর রাজ্জাক খান নামেও পরিচিত; ১৩ আগস্ট ১৯২৫ – ২৬ মে ২০২১) ছিলেন একজন ভারতীয় দেওবন্দি ইসলামি পণ্ডিত, মুফতি এবং ভারতের স্বাধীনতা আন্দোলনের কর্মী, যিনি জমিয়ত উলামায়ে হিন্দের নবম সর্বভারতীয় সাধারণ সম্পাদক হিসেবে দায়িত্ব পালন করেছিলেন। সংগঠনটি বিভক্ত হওয়ার পর তিনি আরশাদ গ্রুপের সহ-সভাপতির দায়িত্ব পালন করেন। তিনি ভোপালে জামিয়া ইসলামিয়া আরাবিয়া নামে একটি মাদ্রাসা প্রতিষ্ঠা করেছেন।
জীবনী
আবদুর রাজ্জাক ১৯২৫ সালের ১৩ আগস্ট জন্মগ্রহণ করেন। তিনি ভোপালের মসজিদ মালাং শাহ, জামিয়া দারুল উলুম ইলাহিয়া এবং জামিয়া আহমদিয়ায় পড়াশোনা করেছেন। ১৯৫২ সালের জুলাইয়ে তিনি দারুল উলুম দেওবন্দে ভর্তি হন। তিনি হুসাইন আহমদ মাদানির কাছে সহীহ বুখারী, ফখরুল হাসান মুরাদবাদীর কাছে সহীহ মুসলিম, ইব্রাহিম বলািয়াভির কাছে সুনান আত-তিরমিজী, বশির আহমদের কাছে সুনানে আবু দাউদ, মুবারাক হুসাইনের কাছে সুনানে নাসাই ও সুনানে ইবনে মাজাহ, মেরাজুল হক দেওবন্দির কাছে মুয়াত্তা ইমাম মুহাম্মদ, সৈয়দ হাসানের কাছে মুয়াত্তা ইমাম মালিক, মুহাম্মদ তৈয়ব কাসেমির কাছে শামায়েলে মুহাম্মদিয়া, মুহাম্মদ সালেম কাসেমির কাছে শরহে ওয়াকিয়াহ অধ্যয়ন করেছেন। ১৩৭৭ হিজরিতে তিনি দারসে নিজামি কোর্স সমাপ্ত করেন এবং পরে মাহদী হাসান শাহজাহানপুরীর অধীনে ফিকহশাস্ত্র অধ্যয়ন করেন। তিনি ভারতের স্বাধীনতা আন্দোলনে অংশগ্রহণ করেছিলেন।
১৯৪৭ সালে তিনি ব্রিটিশ উপনিবেশবাদের বিরুদ্ধে ভোপালের কাজী শিবিরে সংঘটিত লড়াইয়ে অংশ নিয়েছিলেন। ১৯৫৮ সালে তিনি ভোপালের অন্যতম প্রাচীন ও বৃহত্তম ইসলামি শিক্ষাপ্রতিষ্ঠান মাদ্রাসা জামিয়া ইসলামিয়া আরাবিয়া প্রতিষ্ঠা করেন। একইসাথে তিনি মধ্যপ্রদেশের বিভিন্ন মাদ্রাসার পৃষ্ঠপোষক ছিলেন। তিনি মধ্যপ্রদেশের দারুল উলুম দেওবন্দের ‘রাবেতা মাদারিসে ইসলামিয়া’র রাজ্য সভাপতিও ছিলেন। মধ্যপ্রদেশে জমিয়তে উলামায়ে হিন্দের বিস্তারে তার ভূমিকা রয়েছে। ১৯৯১ থেকে ১৯৯৪ পর্যন্ত তিনি এই সংগঠনের সর্বভারতীয় সাধারণ সম্পাদক ছিলেন। ২০০৮ সালে সংগঠনটি বিভক্ত হওয়ার পর তিনি আরশাদ গ্রুপের সর্বভারতীয় সহ-সভাপতি এবং মধ্যপ্রদেশ রাজ্যের সভাপতির দায়িত্ব পালন করেন। ১৯৫৮ সালে তিনি ভোপালের ‘দারুল কাদা’র (ইসলামি আদালত) সহকারি মুফতি নিযুক্ত হন এবং ১৯৬৮ সালে প্রধান বিচারক হিসেবে পদোন্নতি পান। তিনি ১৯৭৪ থেকে ১৯৮৩ পর্যন্ত ভোপাল শহরের মুফতি হিসেবে দায়িত্ব পালন করেছিলেন। তাকে মধ্যপ্রদেশের গ্র্যান্ড মুফতি (মুফতিয়ে আজম) বিবেচনা করা হয়। তিনি ভিন্নমতাবলম্বী নেতাদের সাথে বৈঠক করে আন্তঃধর্মীয় সম্প্রীতির প্রচার করেছিলেন। তিনি একজন স্পষ্টভাষী বক্তা ছিলেন এবং মুসলিমদের পরিস্থিতি অনুযায়ী সাম্প্রদায়িক দাঙ্গা মোকাবেলার নির্দেশ দিয়েছিলেন।
২০১৬ সালে তিনি মধ্যপ্রদেশে রাষ্ট্রীয় স্বয়ংসেবক সঙ্ঘ, বিশ্ব হিন্দু পরিষদ এবং বজরং দলের কার্যক্রমের নিন্দা করেন; তিনি মুসলমানদের শান্তি বজায় রাখতে এবং রাজ্যের শান্তিপূর্ণ পরিবেশকে ক্ষতিগ্রস্থ করতে পারে এমন দাঙ্গা বা অন্যান্য কার্যক্রমে জড়িত না হওয়ার জন্য বলেছিলেন। তিনি একটি আদেশে বলেছিলেন, ‘যদি কেউ আপনাকে আক্রমণ করে এবং আপনার কাছে অন্যান্যদের দাঙ্গাকারীদের হাত থেকে বাঁচানোর জন্য তাকে হত্যা করা ছাড়া আর কোনও সমাধান না থাকে তবে দ্বিধা করবেন না, এগিয়ে যান’। তিনি মধ্যপ্রদেশের রাজনৈতিক নেতাদেরও এই ডানপন্থী সংগঠনগুলিকে নিয়ন্ত্রণ করতে এবং মুসলমানদের উপর আক্রমণ এবং নির্যাতন চালানো থেকে বিরত রাখতে বলেছিলেন। তিনি বলেছিলেন, ‘তারা যদি না থামে, তবে মুসলমানরাও চুড়ি পরে না।’ মধ্যপ্রদেশের রাজ্যপাল আনন্দিবেন প্যাটেল তাকে ২০২১ সালের জানুয়ারিতে ভারতের স্বাধীনতা সংগ্রামে অংশগ্রহনের জন্য সম্মানিত করেছিলেন।
তিনি ২০২১ সালের ২৬ মে মৃত্যুবরণ করেন। দিগ্বিজয় সিং, কমলনাথ এবং শিবরাজ সিংহ চৌহান তার মৃত্যুতে শোক প্রকাশ করেন। সমাহিত করার আগে তাকে গার্ড অব অনার দেওয়া হয়েছিল।
প্রকাশনা
তিনি ৫০টিরও বেশি বই রচনা করেছেন যার মধ্যে রয়েছে:
প্রান্তীয় স্নায়ুতন্ত্র
প্রান্তীয় স্নায়ুতন্ত্র (peripheral nervous system) বা পেরিফেরাল নার্ভাস সিস্টেম (পিএনএস) হচ্ছে দ্বিপার্শ্বিক প্রাণির স্নায়ুতন্ত্রের দুটি অংশের একটি যার মধ্যে অপর অংশটির নাম কেন্দ্রীয় স্নায়ুতন্ত্র বা সেন্ট্রাল নার্ভার সিস্টেম (সিএনএস)। মূলত মস্তিষ্ক ও সুষুম্নাকাণ্ডের বাইরে অবস্থিত স্নায়ু ও গ্যাঙ্গলিয়ার সমন্বয়ে প্রান্তীয় স্নায়ুতন্ত্র গঠিত। এর মূল কাজ হচ্ছে শরীরের বিভিন্ন অঙ্গ-প্রত্যঙ্গের সাথে কেন্দ্রীয় স্নায়ুতন্ত্রের যোগসূত্র স্থাপন করা, যা মূলত মস্তিষ্ক ও সুষুম্নাকাণ্ডের সাথে শরীরের বাকি অংশের যোগাযোগ স্থাপনকে নির্দেশ করে। কেন্দ্রীয় স্নায়ুতন্ত্রের সাথে প্রান্তীয় স্নায়ুতন্ত্রের মূল পার্থক্যটি হচ্ছে এটি কেন্দ্রীয় স্নায়ুতন্ত্রের মতো কশেরুকার হাড় বা খুলি বা ব্লাড-ব্রেইন ব্যারিয়ার দ্বারা সুরক্ষিত নয়, যার ফলে এটি প্রতিবিষ ও দুর্ঘটনার মতো সমস্যা থেকে ততোটা ঝুঁকিমুক্ত নয়।
প্রান্তীয় স্নায়ুতন্ত্র সোম্যাটিক স্নায়ুতন্ত্র ও স্বয়ংক্রিয় স্নায়ুতন্ত্র — এই দুই ভাগে বিভক্ত। সোম্যাটিক স্নায়ুতন্ত্রে, করোটিকা স্নায়ুগুলোর মধ্যে অক্ষিপট ও অপটিক স্নায়ু (২য় করোটিকা স্নায়ু) ব্যতীত বাকি সবগুলো স্নায়ুই পিএনএস-এর অংশ। দ্বিতীয় করোটিকা স্নায়ু সত্যিকার অর্থে কোনো প্রান্তীয় স্নায়ু নয়, বরং ডাইএনসেফ্যালনের একটি ট্র্যাক্ট। করোটিকা স্নায়ুর গ্যাঙ্গলিয়ার উৎপত্তিস্থল হচ্ছে কেন্দ্রীয় স্নায়ুতন্ত্রের অন্তর্গত। বাকি দশ জোড়া করোটিকা স্নায়ুর অ্যাক্সনগুলো মস্তিষ্কের বাইরে বিস্তৃত হলেও সেগুলোকে প্রান্তীয় স্নায়ুতন্ত্রের অংশ হিসেবে বিবেচনা করা হয়। স্বয়ংক্রিয় স্নায়ুতন্ত্র সাধারণত মসৃণ পেশী ও গ্রন্থির ওপর অনৈচ্ছিক নিয়ন্ত্রণ প্রদর্শন করে। কেন্দ্রীয় স্নায়ুতন্ত্র ও অঙ্গ-প্রত্যঙ্গের মধ্যে সংযোগ সৃষ্টির মাধ্যমে শরীর সিম্প্যাথেটিক ও প্যারাসিম্প্যাথেটিক নামের দুটি ভিন্ন কার্যক্ষম অবস্থায় থাকতে পারে।
গঠন
প্রান্তীয় স্নায়ুতন্ত্র দুই ভাগের বিভক্ত — সোম্যাটিক ও স্বয়ংক্রিয় স্নায়ুতন্ত্র। সোম্যাটিক স্নায়ুতন্ত্র ঐচ্ছিক নিয়ন্ত্রণের আওতাভুক্ত এবং এটি মস্তিষ্ক থেকে শেষ প্রান্তের কোনো অঙ্গের (যেমন: পেশী) সাথে সিগনাল আদান-প্রদান করে। সংবেদনশীল স্নায়ুতন্ত্রও সোম্যাটিক স্নায়ুতন্ত্রের একটি অংশ কারণ এটি স্বাদ ও স্পর্শের (হালকা ও ভারীসহ সকল প্রকার স্পর্শ) মতো বিভিন্ন অনুভূতি মেরুরজ্জু ও মস্তিষ্কে পৌঁছে দেয়। অপরদিকে স্বয়ংক্রিয় স্নায়ুতন্ত্র একটি স্ব-নিয়ন্ত্রক ব্যবস্থা যা ঐচ্ছিক নিয়ন্ত্রণের আওতাভুক্ত নয় এমন সকল কার্যক্রম নিয়ন্ত্রণ করে। যার মধ্যে রয়েছে হৃৎস্পন্দন ও পরিপাকতন্ত্রের কার্যক্রম।
ফটকি নদী
ফটকি নদী বাংলাদেশের দক্ষিণ-পশ্চিমাঞ্চলের মাগুরা ও  ঝিনাইদহ জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফটকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৫।
প্রবাহ
ফটকি নদীটি মাগুরা জেলার মাগুরা সদর উপজেলার হাজরাপুর ইউনিয়ন এলাকায় প্রবহমান নবগঙ্গা নদী হতে উৎপত্তি লাভ করেছে। অতঃপর এই নদীর জলধারা একই জেলার শালিখা উপজেলার গঙ্গারামপুর বুনাগাতি ইউনিয়ন সদর উপজেলার কুল্লিয়া কুচিয়ামোড়া হয় আড়পাড়া পর্যন্ত প্রবাহিত হয়ে চিত্রা নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটি অঞ্চল জোয়ার ভাটার প্রভাবে প্রভাবিত।
লাইফ অব পাই (চলচ্চিত্র)
}} লাইফ অব পাই (ইংরেজি: Life of Pi) ২০১২ সালের আমেরিকান ৩ডি লাইভ-অ্যাকশন কম্পিউটার অ্যানিমেটেড সাহসিক নাট্য চলচ্চিত্র যা ইয়ান মার্টেলের ২০০১ সালের একই নামের উপন্যাসের উপর ভিত্তি করে নির্মিত হয়েছে। অ্যাং লি পরিচালিত এই চলচ্চিত্রের অভিযোজিত চিত্রনাট্য লিখেছেন ডেভিড ম্যাগী, এবং অভিনয়ে ছিলেন, সুরাজ শর্মা, ইরফান খান, রাফে স্পল, জেরার্ড ডিপারডাইউ, তাবু, এবং আদিল হুসেইন।
বক্স অফিস
মে ৮, ২০১৩ সালের হিসেবে, লাইফ অব পি উত্তর আমেরিকায় $১২৪,৭৭২,৮৪৪ ডলারের ব্যবসা করেছে, এবং $৪৮৪,০২৯,৫৪২ অন্যান্য দেশে, যা বিশ্বব্যাপী মোট $৬০৯,০০৬,১৭৭ ডলারে দাঁড়িয়ছে।
আনসার সাহাবা (ইসলাম)
আন্সার (الأنصار al-Anṣār) একটি ইসলামী পরিভাষা যা দ্বারা হিজরতের পর মুহাম্মদ ও মুহাজিরুনদেরকে সাহায্য করা মদিনার মুসলিমদের বোঝানো হয়। আন্সাররা মূলত দুটি গোত্রের লোক ছিলেন(এই দুটি গোত্র একত্রে বানু ক্বায়লাহ্ গোত্র বলা হয়ে থাকে)। এগুলো হল বানু আউস ও বানু খাযরাজ।
তালিকা
নিম্নে কতিপয় আন্সার সাহাবীদের নাম দেয়া হল,
বারপলাশী রেলওয়ে স্টেশন
বরপালাসি রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের ঝাড়খন্ড রাজ্যের দুমকা জেলার বারায় দুমকা – হাঁসডিহা রোডের পাশে অবস্থিত।
ইতিহাস
ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১১ সালে চালু হয় এবং দুমকা থেকে বড়পালাসী রুটটি জুন ২০১৪ সালে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।
দুর্যোগ ব্যবস্থাপনা ব্যুরো
দুর্যোগ ব্যবস্থাপনা ব্যুরো হলো একটি সরকারী ব্যুরো যা বাংলাদেশের প্রাকৃতিক দুর্যোগের বিষয়ে সরকারী প্রতিক্রিয়া পরিচালনার কাজে নিয়োজিত ছিল এবং এটি দুর্যোগ ব্যবস্থাপনা আইন, ২০১২-এর ধারা ৬০-এর ৩নং উপধারা মোতাবেক বিলুপ্ত হয়। নবগঠিত দুর্যোগ ব্যবস্থাপনা অধিদপ্তরে বিলুপ্ত ব্যুরোর সম্পদ, ক্ষমতা ও অধিকার হস্তান্তর করা হয়।
ইতিহাস
১৯৯৩ সালে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো প্রতিষ্ঠিত হয়। ১৯৯১ সালে বাংলাদেশের ঘূর্ণিঝড় এবং বাংলাদেশে বন্যার পরে, সরকার ত্রাণ কার্যক্রম পরিচালনা করার জন্য একটি ব্যুরোর প্রয়োজন অনুভব করেছিল এবং তারপর থেকে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো পরিচালিত হয়ে আসছে। ব্যুরোর নেতৃত্বে প্রধান একজন মহাপরিচালক।
পাঞ্জাবী তন্দুর
পাঞ্জাবী তন্দুর(গুরুমুখী লিপি:ਤੰਦੂਰ; Shahmukhi:تندور) হল একপ্রকারের মাটির উনুন যা ব্যবহার করা হয় পাঞ্জাবী খাবার বানানোর ক্ষেত্রে। পাঞ্জাব এলাকার ঘরে ঘরে রুটি এবং নান তৈরীর প্রথাগত পদ্ধতি হল তন্দুর উনুন এর ব্যবহার। পাঞ্জাবের মফস্বল অঞ্চলে তন্দুর উনুন সাধারণ ভাবে প্রচলিত। এই উনুন বিভিন্ন রান্নার ক্ষেত্রেও ব্যবহার করা হয় যেমন-তন্দুর-চিকেন।
নক্সা
পাঞ্জাবী তন্দুর মাটির তৈরী উনুন যার আকৃতি অনেকটা ঘণ্টার মতো, মাটিতে বসানো এবং কাঠ-কয়লা দিয়ে জ্বালানো হয়। এই উনুনে তাপমাত্রা উৎপন্ন প্রায় ৪৮০ডিগ্রী। আবার এই উনুন মাটির উপরেও বসানো যায়। সিন্ধু উপত্যকা অঞ্চলে পাঞ্জাবী তন্দুর এর মতো সাদৃশ্যপূর্ন উনুন আবিষ্কৃত হয়েছে। যাইহোক, পাঞ্জাবী তন্দুরের ব্যবহার, অবিভক্ত পাঞ্জাবে পাঞ্জাবী রান্নার সাথে সম্পর্কিত।
ব্যবহার
পাঞ্জাবীরা প্রথাগত ভাবে পাঞ্জাবী তন্দুর ব্যবহার করত রুটি এবং বিভিন্ন ধরনের মাংসের পদ রান্নার জন্য। এই উনুনের ব্যবহার পাঞ্জাব সংস্কৃতির সাথে ওতপ্রোত ভাবে জড়িত যা পাঞ্জাবী লোকগীতির অংশ। ১৯৪৭ সালে পাঞ্জাব বিভাগের পর, এই উনুন ভারতের অন্যান্য অংশের জনপ্রিয় হয়েছে। পাঞ্জাবীরা পশ্চিম পাঞ্জাব থেকে যখন দিল্লীতে পূনঃর্বাসিত হয়, সেখানেও তারা এই পাঞ্জাবী তন্দুরের ঐতিহ্য বহন করেন।
পাঞ্জাবী তন্দুর উনুন এবং পাঞ্জাবী ভাটি উনুনের পার্থক্য
পাঞ্জাবী তন্দুর উনুন এবং পাঞ্জাবী ভাটি উনুনের মধ্যে পার্থক্য দেখা যায়। পাঞ্জাবী ভাটি উনুন, যা ইট এবং কাদা মাটি দিয়ে তৈরী এবং একদিক খোলা থাকে। পাঞ্জাবী ভাটিগুলির উপর দিকে একটি ধাতব ঢাকনা দিয়ে বন্ধ করা থাকে এবং একটি চোঙ থাকে, তা দিয়ে ধূয়ো বেরিয়ে যায়। ভাটিগুলির মাথা কাদামাটি দিয়ে সম্পূর্ণ বন্ধ করা দেওয়া হলে(এই ধরনের উনুন বিপুল পরিমানে রাজস্থানে ব্যবহার করা হয়) সেই ধরনের উনুনকে ভাট্টি বলে এবং এইগুলি মূলতঃ বেশি রান্নার জন্য ব্যবহার করা হয়।
বুশম্যান
স্যান, বুশম্যান, শো, বাসারা, কাং, খোয়ে (Bushmen, San, Sho, Basarwa, Kung, Khwe) আফ্রিকা মহাদেশের দক্ষিণাংশে অবস্থিত দেশ - দক্ষিণ আফ্রিকা, জিম্বাবুয়ে, লেসোথো, মোজাম্বিক, সোয়াজিল্যান্ড, বতসোয়ানা, নামিবিয়া এবং অ্যাঙ্গোলার বিস্তীর্ণ এলাকা জুড়ে বসবাসরত আদিবাসী জনগোষ্ঠী। বুশম্যান নামেই তাদের পরিচিতি থাকলেও অনেক সময় তাদেরকে স্যান জনগোষ্ঠী নামে ডাকা হয়ে থাকে। সনাতনী ধারায় তারা শিকার করে জীবনধারণ করে। তারা খোইসান ভাষাভাষী ও খোইখোই জাতির সাথে সম্পৃক্ত।
নামকরণ
আফ্রিকার দক্ষিণাংশে শিকারপ্রিয় জনগোষ্ঠী হিসেবে স্যান, বুশম্যান, শো, বাসারা, খোয়েদের পরিচিতি রয়েছে। এ শব্দগুলোর উৎপত্তি ও ক্রমবিকাশ নিয়ে ইতিহাসে বিতর্ক রয়েছে। বহিরাগত হিসেবেই তাদেরকে নির্দেশ করা হয়েছে। এরা প্রত্যেকেই জাতিগতভাবে নামাঙ্কিত হয়ে পরিচয় পেয়ে আসছে। জু ভাষী লোকজন জু কিংবা হোয়ানসি এবং কাং জনগোষ্ঠী কাং নামে পরিচিত। সম্মিলিতভাবে তাদেরকে বুশম্যান নামে আখ্যায়িত করা হয়।
ইতিহাস
শুষ্ক চারণভূমিতে তাদের বেঁচে থাকার সাফল্যের মূল চাবিকাঠি হলো পরবর্তী প্রজন্মের কাছে গুরুত্বপূর্ণ জ্ঞান বিলিয়ে দিয়ে যাওয়া। এটি করা হয় পরিকল্পিত নাঁচ, ধর্মীয় আচার-আচরণ আর গল্পের মাধ্যমে। আর তাই, জীবন রক্ষাকারী জ্ঞান ও অভিজ্ঞতা পরবর্তী প্রজন্মের মাঝে বাহিত হয়। শিশুরা বড়দের দেখে শেখে। শেখা শুরু হয় অনেক ছোটবেলা থেকে। বিষাক্ত কীট-পতঙ্গ, মারাত্মক প্রাণীসহ ভয়ঙ্কর কাঁকড়া বিছে ইত্যাদি থেকে নিজেকে সামলানোর বিদ্যা বয়স্কদের কাছ থেকে শেখে যা তাদের প্রতিদিনের লড়াইয়ে মুখোমুখি হতে হয় প্রতিনিয়ত।
বুশম্যানদের সমাজব্যবস্থায় শিশুদের কোন দায়বদ্ধতা নেই। অন্যান্য সকল বয়সীদের ন্যায় তারাও খেলাধুলা এবং অবসরকালীন বিনোদনে অভ্যস্ত। আলাপ-আলোচনা, স্ফূর্তি-মজা করা, গান করাসহ উদ্যাম নৃত্যে মেতে উঠে তারা। স্যান সমাজে মহিলারা উচ্চ মর্যাদার অধিকারী ও সকলের সম্মানীয়া। তারা নিজস্ব পরিবারের প্রধান হয়ে থাকেন। পানির সন্ধানে পরামর্শ, খাদ্য সংগ্রহসহ কখনোবা শিকারেও অংশ নিয়ে থাকেন।
জীবনপ্রণালী
কয়েক হাজার বছরে ধরে কালাহারি তাদের আশ্রয় স্থল। অতি অল্প সময়ের জন্যে আসা বর্ষা ও বন্যার জলকে সংগ্রহ করে সারা বছর ধরে ব্যবহারের উপযোগী করে তোলে তারা। জ্ঞান, অধ্যবসায়, অস্তিত্ব টিকিয়ে রাখার প্রস্তুতিই তাদেরকে টিকে থাকতে সহায়তা করেছে। তারা জানে কোথায় খাবার ও পানি আছে।
খাবার খোঁজা তাদের প্রধান শিক্ষা। বুশম্যানদের বাঁচা-মরার লড়াইয়ে শিকার খুবই জরুরি ও মৌলিক উপাদান। দলবদ্ধভাবে পায়ে হেঁটে এক স্থান থেকে অন্য স্থানে শিকারের সন্ধান করে। পুরুষেরা ছেলেদের শিকার করতে শেখায়। বেশীরভাগ কৌশলই শিকারের গল্পগুলোর নাটকীয় অভিনয়ের মাধ্যমে শেখানো হয়। প্রাণঘাতি অস্ত্ররূপে লাঠি ছোড়ার অভ্যাস করানো হয় শৈশব থেকেই। যখন তারা অস্ত্র ছোড়ায় পারঙ্গমতা প্রদর্শন করে, তখন তাদেরকে অন্যান্য অস্ত্রের ব্যবহার শেখানো হয়। শিকার করার জন্য দরকার পড়ে ধৈর্য আর সহনশীলতা। তীর আর ধনুক তাদের প্রথম ও প্রধান অস্ত্র। শিকারের নাগালের ২৫ মিটারের মধ্যে তাদের গোপন জায়গায় অবস্থান করতে হয়। অন্যতম গোপন অস্ত্র গাছ কিংবা ডিয়ামফিডিয়া গোত্রের গোবরে পোকা থেকে বিশেষ কায়দায় সংগৃহীত বিষ তীরের অগ্রভাগে মিশিয়ে লক্ষ্যভেদে অগ্রসর হয় ও সাফল্যতা পায়। কয়েক হাজার বছর ধরে তারা এ বিদ্যাকে কাজে লাগিয়ে আসছে। একবার লক্ষ্যস্থলে তীর লাগার পর শিকারকে ধরতে কয়েক ঘণ্টা থেকে কয়েকদিন পর্যন্ত তাদেরকে অপেক্ষা করতে হলেও মৃত্যু অনিবার্য্য। সুদক্ষ শিকারী হিসেবে তাদের পছন্দের প্রাণীর তালিকার মধ্যে রয়েছে - কুদু, এন্টিলোপ, হরিণ, বানর, দিকদিক, মহিষ ইত্যাদি।
মালদ্বীপে পতিতাবৃত্তি
মালদ্বীপে পতিতাবৃত্তি অবৈধ, তবে ছোট আকারে ঘটে। মালদ্বীপের মানবাধিকার কমিশন (এইচআরসিএম) এর ২০১৪ সালের একটি সমীক্ষায় অনুমান করেছে যে দ্বীপগুলিতে ১,১৩৯ জন মহিলা পতিতা ছিল৷ কিছু নারী পর্যটক হিসেবে দেশে প্রবেশ করে কিন্তু তারপর যৌন কাজে লিপ্ত হয়।
যৌন পাচার এবং শিশু পতিতাবৃত্তি দেশের সমস্যা।
শিশু পতিতাবৃত্তি
এইচআরসিএম-এর অনুমান দ্বীপের ৮% মহিলা পতিতা কম বয়সী।
যৌন পাচার
মালদ্বীপ হল মহিলাদের জন্য একটি গন্তব্য দেশ, এবং যৌন পাচারের শিকার নারী ও শিশুদের জন্য একটি উৎস দেশ৷ এশিয়া, মধ্য এশিয়া এবং পূর্ব ইউরোপের অল্প সংখ্যক নারীর পাশাপাশি বাংলাদেশ ও মালদ্বীপের মেয়েরা মালদ্বীপে যৌন পাচারের শিকার হয়। মালদ্বীপের নারীরা শ্রীলঙ্কায় যৌন পাচারের শিকার হতে পারে।
২০১৩ সালে একজন থাই হোটেল মালিক রিপোর্ট করেছিলেন যে মালদ্বীপে থাই নারীদের ভালো চাকরির প্রস্তাব দিয়ে নিয়োগ করা হচ্ছে, কিন্তু আসার পর তাকে পতিতাবৃত্তিতে বাধ্য করা হচ্ছে।
মানব পাচার প্রতিরোধ আইন যৌন পাচারের কিছুকে অপরাধ হিসাবে গণ্য করে, কিন্তু সব ধরনের নয়। প্রথমবারের মতো, ২০১৬ সালে, সরকার এর অধীনে দোষী সাব্যস্ত করে। যৌন পাচারের মামলায় তিন বিদেশী নাগরিকের প্রত্যেককে ১০ বছরের কারাদণ্ড দেয়।
২০১৬ সালের নভেম্বরে, শ্রীলঙ্কা বৈদেশিক কর্মসংস্থান ব্যুরো ২ জন পুরুষকে শ্রীলঙ্কার মহিলাদের মালদ্বীপে পাচারের অভিযোগে গ্রেপ্তার করেছিল, যেখানে তারা পতিতালয়ে কাজ করত। এতে শতাধিক নারী জড়িত বলে ধারণা করা হচ্ছে। মালদ্বীপের এক ব্যক্তিকেও খোঁজা হচ্ছে।
মার্কিন যুক্তরাষ্ট্রের স্টেট ডিপার্টমেন্ট অব স্টেট অফিস টু মনিটর অ্যান্ড কমব্যাট ট্রাফিকিং ইন পারসনস মালদ্বীপকে 'টায়ার ২' দেশ হিসেবে স্থান দিয়েছে।
১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম
চলচ্চিত্রটি ১০০১ ইনভেনশন কর্তৃক নির্মিত হয়। এই ব্রিটিশ সংগঠনটি ইসলামি স্বর্ণযুগের সাফল্য প্রচারের লক্ষ্যে কাজ করে। চলচ্চিত্রটি এবং এর প্রদর্শনী উভয়ই, ইউনেস্কো দ্বারা পরিচালিত জাতিসংঘের আন্তর্জাতিক আলোর বছর উদ্‌যাপন প্রচারণার সাথে মিল রেখে করা হয়েছিল।
চুতুফা
পূর্বপুরুষ এবং সিংহারোহণ
চুতুফা ছিলেন আহোম রাজা চুখাংফার দ্বিতীয় পুত্র। বাবার মৃত্যুর পরে জ্যেষ্ঠ পুত্র চুখ্রাম্‌ফা স্বর্গদেউ হয়েছিলেন। ৩২ বছর শাসন করার পরে ১৩৬৪ সালে চুখ্রাম্‌ফার মৃত্যু হয়। এইখানে বুরঞ্জীবিদদের মতভেদ দেখা যায়। কোনো কোনো মতে চুখ্রাম্‌ফার মৃত্যুর পর তাঁর ভাই চুতুফা ১৩৬৪ সালের রাজসিংহাসনে বসেন। কিন্তু আধুনিক বুরঞ্জীবিদ পদ্মেশ্বর গগিয়ে এবং স্বর্ণলতা বরুয়ার মতে ১৩৬৪ সাল থেকে ১৩৬৯ সাল পর্যন্ত কোনো স্বর্গদেউ ছিল না।
রাজত্বকাল এবং হত্যা
চুতুফা আহোম রাজ্যের পরিসীমা বাড়াতে চেয়েছিলেন। এর ফলে কাছের চুতীয়া রাজ্যের সাথে সংঘাতের সৃষ্টি হয়। ১৩৭৬ সালে চুতীয়া রাজা চাপাগুড়িতে চুতুফাকে সাথে নেন এবং মিত্রতার ছলনায় তাঁকে চফ্রাই নদীর নৌকাখেলায় নিমন্ত্রণ জানান। চুতীয়া রাজা নিজের নৌকায় দেহরক্ষীবিহীন চুতুফাকে আদর আপ্যায়ন করার ছলে হত্যা করেন। চুতুফার সাথে যাওয়া সৈন্যগুলি রাজধানীতে ফিরে এসে এই কথা রাষ্ট্র করে।
অরাজক কল
চুতুফার মৃত্যুর পরে আহোম মন্ত্রীরা স্বর্গদেউর উপযোগী কোনো রাজকুমার চেয়ে না পাওয়ায় চার বছর (১৩৭৬-১৩৮০ সাল) চাও ফ্রংদাম বুঢ়াগোহাঁই এবং চাও তাপ্রিখিন বরগোহাঁই নিজে প্রশাসনের ভার সামলান। রাজা ছাড়া রাজ্য চালানো দেখে ১৩৮০ সালে তাঁরা চুতুফার ভাই এবং চুখাংফার তৃতীয় পুত্র ত্যাও খাম্‌টিকে স্বর্গদেউ করেন।
ফাস্ট র‍্যাঙ্ক রাজু (২০১৫-এর চলচ্চিত্র)
ফাস্ট র‍্যাঙ্ক রাজু হল একটি ২০১৫ সালের কন্নড় কৌতুক নাটক চলচ্চিত্র যেটি    নরেশ কুমার এইচএন দ্বারা রচিত এবং পরিচালিত এবং ভি কে মঞ্জুনাথ চলচ্চিত্রটির প্রযোজনা করেছেন।এটি নরেশ কুমার এই চলচ্চিত্র রচনার মধ্য দিয়ে প্রথম আত্মপ্রকাশ করেন।   এতে প্রধান চরিত্রে  গুরুনন্দন ও অপূর্ব গৌড়াকে  উপস্থাপন করা হয়েছে। অভিনেতাদের বাকী অংশে রয়েছেন তনিশকা কাপুর, সাধু কোকিলা, অনন্ত নাগ, আচ্যুত রাও, মনদীপ রায়, গিরি মহেশ এবং মাস্টার চিন্ময়। ছবিটির সংগীত পরিচালক হলেন কিরণ রবীন্দ্রনাথ। এই পরিচালক একই শিরোনাম নিয়ে ২০১৯ সালে তেলুগু ভাষায় ছবিটির পুনর্নির্মাণ করেছিলেন।
সারসংক্ষেপ
চলচ্চিত্রটি জীবনে একাডেমিক যোগ্যতার গুরুত্ব তুলে ধরে । চলচ্চিত্রটির কাহিনী এমন পিতামাতাদের কাছে বার্তা বহন করে যারা কিনা জীবনে সফলতা বলতে  কেবলমাত্র একাডেমিক সফলতাকেই বুঝেন। এটি 2015 সালে সর্বাধিক আলোচিত চলচ্চিত্র ছিল। বাণিজ্যিকভাবেও চলচ্চিত্রটি অসাধারণ সাফল্যের স্বাদ পেয়েছিল।
ড্যানি ভুকোভিচ
ড্যানিয়েল ভুকোভিচ (জন্ম: ২৭ মার্চ ১৯৮৫) হলেন একজন অস্ট্রেলীয় পেশাদার ফুটবলার, যিনি জুপিলার প্রো লিগের ক্লাব শেঙ্ক এবং অস্ট্রেলিয়া জাতীয় দলের হয়ে একজন গোলরক্ষক হিসেবে খেলেন। ভুকোভিচ এ-লিগে বেশ কয়েকটি রেকর্ড করেছেন; তিনি এ-লিগের সর্বাধিক ক্লিন-শিটধারী গোলরক্ষক (৮৪), এ-লিগে গোল করা একমাত্র গোলরক্ষক এবং এ-লিগে সর্বাধিক ম্যাচ খেলা ফুটবলার।
ফাস্ট র‍্যাঙ্ক রাজু (২০১৫-এর চলচ্চিত্র)
সাউন্ডট্র্যাক
কিরণ রবীন্দ্রনাথ ছবিটির সংগীত রচনা করেছিলেন এবং তিনিই এর সুর রচনা করেছেন।
ড্যানি ভুকোভিচ
ক্লাব
সেন্ট্রাল কোস্ট মারিনার্স
মেলবোর্ন ভিক্টরি
আন্তর্জাতিক
অস্ট্রেলিয়া অনূর্ধ্ব-২০
মুহাজিরুন
তথ্যসূত্র
<References/>
স্বাধীন মহিলা সামাজিক ও রাজনৈতিক ইউনিয়ন
স্বাধীন মহিলা সামাজিক ও রাজনৈতিক ইউনিয়ন (আইডব্লিউএসপিইউ, প্রায়ই স্বাধীন ডব্লিউএসপিইউ নামেও পরিচিত) ছিল প্রথম বিশ্বযুদ্ধের সময় যুক্তরাজ্যে সক্রিয় একটি নারী ভোটাধিকার সংস্থা।
প্রথম বিশ্বযুদ্ধ শুরু হওয়া পর্যন্ত মহিলা সামাজিক ও রাজনৈতিক ইউনিয়ন (ডব্লিউএসপিইউ) ছিল যুক্তরাজ্যের সবচেয়ে বিশিষ্ট সংগ্রামী ভোটাধিকার সংস্থা। যাইহোক, যুদ্ধ শুরু হলে ডব্লিউএসপিইউ নেত্রী ক্রিস্টবেল প্যানখার্স্ট ভোটাধিকার প্রচার স্থগিত করার সিদ্ধান্ত নেন এবং এর পরিবর্তে যুদ্ধের পক্ষে সমর্থনের দিকে মনোনিবেশ করেন। সংগঠনের অনেক সদস্য এই সিদ্ধান্তের সাথে দ্বিমত পোষণ করেন, কেউ কেউ ১৯১৫ সালে মহিলা সামাজিক ও রাজনৈতিক ইউনিয়নের বিচ্ছিন্ন ভোটাধিকার গঠন করেন।
ডব্লিউএসপিইউ-এর প্রাক্তন সংগঠক শার্লট মার্শের নেতৃত্বে ১৯১৬ সালের মার্চ মাসে আরও একটি বিচ্ছেদ ঘটে। তিনি "স্বাধীন মহিলা সামাজিক ও রাজনৈতিক ইউনিয়ন" প্রতিষ্ঠা করেন এবং স্বাধীন ভোটাধিকার নামে একটি জার্নাল চালু করেন। অন্যান্য নেতৃস্থানীয় সদস্যদের মধ্যে ছিলেন এডিথ রিগবি, যিনি প্রেস্টন, ল্যাঙ্কাশায়ারে একটি শাখা প্রতিষ্ঠা করেছিলেন এবং ডরোথি ইভান্স, যিনি এর প্রাদেশিক সংগঠক হিসাবে কাজ করেছিলেন।
গোষ্ঠীটি ক্রিস্টবেল এবং এমেলিন প্যানখার্স্টের প্রতি খুব বিদ্বেষী ছিল, তবে এটি ডব্লিউএসপিইউ-এর দেশপ্রেমকে ভাগ না করলেও এটি যুদ্ধের বিরোধিতা করেনি। গোষ্ঠীটি ঘোষণা করেছিল যে এটি ভোটাধিকার প্রচারে নিজেকে নিবেদিত করবে এবং "পুরানো ডব্লিউএসপিইউ এর চেতনায় কাজ করবে"। এটি ১৯১৭ সালে এর জার্নাল প্রকাশ করা বন্ধ করে দেয়, এবং ১৯১৮ সালের শেষের আগে এটি ভেঙে যায় বলে ধারণা করা হয়।
মুখতার আলম শিকদার
মুখতার আলম শিকদার হচ্ছেন কাবা ঘরের গিলাফ (কিসওয়াহ) প্রস্তুতকারক প্রতিষ্ঠানের প্রধান ক্যালিগ্রাফার ।
প্লেগ
প্লেগ হলো ইয়েরসিনিয়া পেস্টিস (Yersinia pestis) নামক ব্যাকটেরিয়া দ্বারা সৃষ্ট একটি সংক্রামক রোগ। প্লেগের লক্ষণগুলির মধ্যে রয়েছে জ্বর, দুর্বলতা ও মাথাব্যথা। সাধারণত সংক্রমণের এক থেকে সাত দিন পর এর লক্ষণ প্রকাশ পায়। প্লেগের তিনটি ধরণ রয়েছে, প্রতিটি শরীরের বিভিন্ন অংশকে সংক্রমিত করে এবং সংশ্লিষ্ট উপসর্গ সৃষ্টি করে। নিউমোনিক প্লেগ (Pneumonic) ফুসফুসকে সংক্রামিত করে, ফলে শ্বাসকষ্ট, কাশি এবং বুকে ব্যথা হয়; বিউবনিক প্লেগ (Bubonic) লিম্ফ নোড (lymph node) গুলিতে প্রভাব ফেলে ও সেগুলি ফুলে যায়; এবং সেপ্টিসেমিক প্লেগ (Septicemic) রক্তকে সংক্রামিত করে ও টিস্যু কালো হয়ে মারা যেতে পারে।
মুখতার আলম শিকদার
জন্ম ও পারিবারিক জীবন
শায়খ মুখতার আলম শিকদার ১৯৬২ সালে সৌদি আরবের পবিত্র মক্কা নগরীতে জন্মগ্রহন করেন। শায়খ মুখতার আলম শিকদার লোহাগাড়া উপজেলার আধুনগর ইউনিয়নের রশিদের ঘোনা কবির মোহাম্মদ শিকদার পাড়ার মফিজুর রহমান ও শিরিন আক্তারের পুত্র। উল্লেখ্য,শায়খ মুখতার আলম শিকদারের পিতা মফিজুর রহমান কাজের সুবাধে ১৯৫৯ সাল হতে সপরিবারে সৌদি আরবে বসবাস করে আসছিলেন। তিনি বিবাহিত ও চার কন্যা সন্তানের জনক।
প্লেগ
বিউবনিক ও সেপ্টিসেমিক প্লেগ সাধারণত মাছির (flea) কামড় বা সংক্রামিত প্রাণীর মাধ্যমে ছড়িয়ে পড়ে, অপরদিকে নিউমোনিক প্লেগ সাধারণত সংক্রামক ফোঁটা (droplets) দ্বারা বাতাসের মাধ্যমে মানুষের মধ্যে ছড়ায়। সাধারণত লিম্ফ নোড, রক্ত ​​বা থুতু থেকে ব্যাকটেরিয়া শনাক্ত করার মাধ্যমে রোগ নির্ণয় করা হয়।
মুখতার আলম শিকদার
শিক্ষাজীবন
মুখতার আলম ১৯৭৭ সালে পবিত্র কোরআন হিফজ সম্পন্ন করেন। মোখতার আলম ১৯৭৮ সালে গ্র্যান্ড মসজিদের ক্যালিগ্রাফি স্কুলে ভর্তি হন। সেখানে তিনি দুই বছর পড়াশোনা করেন। ১৯৯২ সালে মক্কার বিখ্যাত উম্মুল কোরা বিশ্ববিদ্যালয় থেকে শিল্পকলা বিষয়ে স্নাতক ও ২০০১ সালে স্নাতকোত্তর সম্পন্ন করেন। বর্তমানে পিএইচডি গবেষণারত। ১৯৯৫ সাল থেকে তিনি একই বিশ্ববিদ্যালয়ে শিল্পকলা বিষয়ে শিক্ষকতা করেন । ৪০ বছর যাবত তিনি আরবী ক্যালিগ্রাফি পেশায় কাজ করছেন। এছাড়া তিনি একই বিশ্ববিদ্যালয়ের ডিপ্লোমা, স্নাতকোত্তর ও পিএইচডি ডিগ্রিধারীদের সার্টিফিকেটের ক্যালিগ্রাফার হিসেবেও কাজ করেছেন।
প্লেগ
যারা আক্রান্ত হওয়ার উচ্চ ঝুঁকিতে রয়েছে তাদের টিকা দেওয়া যেতে পারে। যারা নিউমোনিক প্লেগ দ্বারা সংক্রামিত হয়েছেন তাদের প্রতিরোধমূলক ওষুধ দিয়ে চিকিৎসা দেয়া যেতে পারে। যদি কেউ আক্রান্ত হয় তবে অ্যান্টিবায়োটিক এবং পরিচর্যার মাধ্যমে চিকিৎসা করা হয়। সাধারণত অ্যান্টিবায়োটিকের মধ্যে জেন্টামাইসিন ও ফ্লুরোকুইনলোনের সংমিশ্রণ থাকে। চিকিৎসায় মৃত্যুর ঝুঁকি প্রায় ১০% এবং চিকিৎসা ছাড়া প্রায় ৭০%।
মুখতার আলম শিকদার
কর্মজীবন
মুখতার আলম ২০০২ সাল হতে মক্কার পবিত্র কাবা ঘরের গিলাফ (কিসওয়াহ্) প্রস্তুতকারক প্রতিষ্ঠানে প্রধান ক্যালিগ্রাফার হিসেবে কর্মরত আছেন। বিভিন্ন আন্তর্জাতিক প্রদর্শনী ও ফোরামে তাঁর প্রধান ক্যালিওগ্রাফিগুলো প্রদর্শিত হয়েছে। ক্যালিগ্রাফি দক্ষতা বিষয়ক প্রশিক্ষণে তিনি গুরুত্বপূর্ণ পাঠদান করেন। মক্কার দ্য ইনস্টিটিউট অব হলি মসকো তথা পবিত্র মসজিদুল হারাম পরিচালিত প্রতিষ্ঠানে ক্যালিগ্রাফি বিষয়ক তাঁর পাঠ শেখানো হচ্ছে। right|thumb|200px|শায়খ মোখতার আলম শিকদারের তৈরি পবিত্র কাবা শরীফের কিস্ওয়াহ্ বা গিলাফ উল্লেখ্য, শায়খ মোখতার আলম শিকদার তাঁর পূর্বসূরী আবদুর রহিম বোখারীর স্থলাভিষিক্ত হয়েছেন। তিনি ১৯৯৬ সালে ৯০ বছর বয়সে মারা যান।
প্লেগ
বিশ্বব্যাপী, বছরে প্রায় ৬০০টি আক্রান্তের ঘটনা ঘটে।  ২০১৭ সালে, সবচেয়ে বেশি আক্রান্তের দেশগুলির মধ্যে রয়েছে কঙ্গো গণতান্ত্রিক প্রজাতন্ত্র, মাদাগাস্কার ও পেরু। মার্কিন যুক্তরাষ্ট্রের গ্রামীণ এলাকায় মাঝে মাঝে সংক্রমণের ঘটনা ঘটে, যেখানে ব্যাকটেরিয়া ইঁদুরজাতীয় প্রাণীর মধ্যে সংবাহিত হয় বলে বিশ্বাস করা হয়। ঐতিহাসিকভাবে প্লেগ মহামারী আকারে ছড়িয়েছে, যার মধ্যে ১৪ শতকের ব্ল্যাক ডেথ (Black Death) সবচেয়ে বেশি পরিচিত, যার ফলে ইউরোপে ৫০ মিলিয়নেরও বেশি মৃত্যু হয়েছিল।
লক্ষণ ও উপসর্গ
প্লেগের বিভিন্ন রূপভেদ রয়েছে। সবচেয়ে সাধারণ রূপ হল বিউবনিক প্লেগ, তারপরে সেপ্টিসেমিক ও নিউমোনিক প্লেগ। অন্যান্য রূপভেদের মধ্যে রয়েছে প্লেগ মেনিনজাইটিস, প্লেগ ফ্যারিঞ্জাইটিস ও চোখের প্লেগ। প্লেগের সাধারণ লক্ষণগুলির মধ্যে রয়েছে জ্বর, ঠান্ডা লাগা, মাথাব্যথা ও বমি বমি ভাব। বিউবনিক প্লেগ হলে অনেকেরই লিম্ফ নোড ফুলে যায়। নিউমোনিক প্লেগে আক্রান্তদের উপসর্গের মধ্যে কাশি, বুকে ব্যথা ও হেমোপ্টিসিস অন্তর্ভুক্ত থাকতে পারে (বা নাও থাকতে পারে)।
বিউবনিক প্লেগ
থাম্ব|বিউবোনিক প্লেগে আক্রান্ত ব্যক্তির ফুলে যাওয়া ইনগুইনাল লসিকা গ্রন্থি। ফুলে যাওয়া লসিকা গ্রন্থিগুলিকে কুঁচকি-এর গ্রিক শব্দ থেকে, ফোলা গ্রন্থি: বিউবো বলা হয়। যখন একটি মাছি একজন মানুষকে কামড়ায় ও ক্ষতস্থানের রক্তকে দূষিত করে, তখন প্লেগ সৃষ্টিকারী ব্যাকটেরিয়া টিস্যুতে চলে যায়। ওয়াই. পেস্টিস (Y. pestis) কোষের অভ্যন্তরে প্রজনন করতে পারে, তাই ফ্যাগোসাইটোসিসের পরও তারা বেঁচে থাকতে পারে। ব্যাকটেরিয়া শরীরের লিম্ফ্যাটিক সিস্টেমেও প্রবেশ করতে পারে, যা কোষ অভ্যন্তরস্থ তরল নিষ্কাশন করে। প্লেগ ব্যাকটেরিয়া বিভিন্ন ধরণের টক্সিন (বিষ) নিঃসরণ করে, যার মধ্যে একটি বিটা-অ্যাড্রেনার্জিক বাধার (beta-adrenergic blockade) কারণ হিসাবে পরিচিত।
''ওয়াই. পেস্টিস'' সংক্রামিত মানুষের লিম্ফ্যাটিক নালির মাধ্যমে ছড়িয়ে পড়ে যতক্ষণ না এটি একটি লিম্ফ নোডে পৌঁছায়। সেখানে পৌঁছে এটি তীব্র লিম্ফডেনাইটিস (lymphadenitis) সৃষ্টি করে। ফুলে যাওয়া লিম্ফ নোডগুলি রোগের সাথে সম্পর্কিত বৈশিষ্ট্যপূর্ণ বিউবো গঠন করে। এই বিউবোগুলির অস্ত্রোপচারের মাধ্যমে জানা গেছে যে এগুলোর বেশিরভাগই রক্তক্ষরণজনিত বা পচনজনিত (necrotic)।
লিম্ফ নোড সম্পূর্ণরূপে ক্ষতিগ্রস্ত হলে, সংক্রমণ রক্ত ​​​​প্রবাহে চলে যেতে পারে, যার কারণে সেকেন্ডারি সেপ্টিসেমিক প্লেগ হতে পারে এবং যদি ফুসফুসে ছড়িয়ে পড়ে তবে এটি সেকেন্ডারি নিউমোনিক প্লেগ সৃষ্টি করতে পারে।
সেপ্টিসেমিক প্লেগ
থাম্ব|সেপ্টিসেমিক প্লেগের ফলে নেক্রোসিস হয় লিম্ফ্যাটিক্স (লসিকাতন্ত্র) শেষ পর্যন্ত রক্ত ​​​​প্রবাহে নিষ্কাশন করে, তাই প্লেগ ব্যাকটেরিয়া রক্তে প্রবেশ করার মাধ্যমে শরীরের প্রায় যেকোনও অংশে পৌঁছে যেতে পারে। সেপ্টিসেমিক প্লেগে, ব্যাকটেরিয়ার এন্ডোটক্সিন ডিসেমিনেটেড ইন্ট্রাভাস্কুলার কোয়াগুলেশন (ডিআইসি) ঘটায়, এর ফলে সারা শরীরে ক্ষুদ্র ক্ষুদ্র জায়গায় রক্ত জমাট বাঁধে এবং এই জমাট বাঁধা থেকে ইস্কেমিক নেক্রোসিস (টিস্যুতে সরবরাহের অভাবের কারণে সেই টিস্যুর মৃত্যু) হতে পারে। ডিআইসি এর ফলে শরীরে রক্ত জমাট বাঁধানোর উপকরণ কমে যায় ফলে এটি আর রক্তপাত নিয়ন্ত্রণ করতে পারে না। ফলস্বরূপ, ত্বক ও অন্যান্য অঙ্গে রক্তপাত হয়, যা লাল এবং/অথবা কালো ক্ষুদ্র ফুসকুড়ি ও কাশি/রক্ত বমি (হেমোপটিসিস/হেমেটেমিসিস) হতে পারে। ত্বকে এমন ফোলা দেখা যায় যা দেখতে কিছুটা পোকামাকড়ের কামড়ের মতো; এগুলি সাধারণত লাল এবং কখনো কখনো এর মাঝখানে সাদা হয়। চিকিৎসা না হলে, সেপ্টিসেমিক প্লেগ সাধারণত মারাত্মক হয়। অ্যান্টিবায়োটিকের মাধ্যমে প্রাথমিক চিকিৎসায় মৃত্যুর হার ৪ থেকে ১৫ শতাংশের মতো হ্রাস পায়।
নিউমোনিক প্লেগ
নিউমোনিক প্লেগ ফুসফুসের সংক্রমণ থেকে সৃষ্টি হয়। এর ফলে কাশি হয় ও এর মাধ্যমে বায়ুবাহিত ফোঁটা (droplet) সৃষ্টি হয় যা ব্যাকটেরিয়া কোষ ধারণ ও বাতাসে ছড়িয়ে পড়ে, ফলে শ্বাস নেয়ার মাধ্যমে যে কেউ এর দ্বারা সংক্রামিত হতে পারে। নিউমোনিক প্লেগের সুপ্তিকাল কম, সাধারণত দুই থেকে চার দিন, আবার কখনো কখনো মাত্র কয়েক ঘণ্টা। প্রারম্ভিক লক্ষণগুলি শ্বাসতন্ত্রের অন্যান্য অসুস্থতা থেকে আলাদা করা যায় না; এর মধ্যে রয়েছে মাথাব্যথা, দুর্বলতা ও থুতু বা ​​বমির সাথে রক্ত বের হওয়া। রোগের সংক্রমণ খুব দ্রুত হয়; সাধারণত কয়েক ঘন্টার মধ্যেই রোগ নির্ণয় ও চিকিৎসা করা না হলে এক থেকে ছয় দিনের মধ্যে মৃত্যু হতে পারে; চিকিৎসা না করার ক্ষেত্রে, মৃত্যুর হার প্রায় ১০০%।
কারণ
থাম্ব|প্রাচ্যের ইঁদুরের মাছি [[জেনোপসিলা চিওপিস (Xenopsylla cheopis) রক্ত ​​খাওয়ার পর রক্তে জমে থাকে। এশিয়া, আফ্রিকা ও দক্ষিণ আমেরিকার বেশিরভাগ প্লেগ মহামারীতে বিউবনিক প্লেগের জন্য দায়ী জীব ইয়েরসিনিয়া পেস্টিস সংক্রমণের জন্য এই প্রজাতির মাছি প্রাথমিক বাহক। পুরুষ ও স্ত্রী উভয় মাছিই রক্ত ​​খায় এবং সংক্রমণ ছড়াতে পারে।]] নিম্নলিখিত যে কোনও উপায়ে অসংক্রামিত ব্যক্তির মধ্যে ''ওয়াই. পেস্টিস'' এর সংক্রমণ সম্ভব:
থাম্ব|[[ইয়েরসিনিয়া পেস্টিস ব্যাকটেরিয়া দ্বারা সংক্রামিত একটি মাছি দ্বারা কামড়ানো একটি শিশু। ওয়াই. পেস্টিস, ইয়েরসেনিয়াসি (Yersiniaceae) পরিবারের সদস্য, কামড়ের কারণে ক্ষত হয়ে গেছে।]] ইয়েরসিনিয়া পেস্টিস বিশেষত ইঁদুরজাতীয় প্রাণীগোষ্ঠীর মধ্যে, অস্ট্রেলিয়া ছাড়া অন্যান্য মহাদেশে সংক্রমণের প্রাকৃতিক কেন্দ্ররূপে সংবাহিত হয়। প্লেগের প্রাকৃতিক কেন্দ্রবিন্দু পৃথিবীর গ্রীষ্মমন্ডলীয় ও উপ-গ্রীষ্মমন্ডলীয় অক্ষাংশ এবং নাতিশীতোষ্ণ অক্ষাংশের উষ্ণ অংশ, ৫৫° উত্তর ও ৪০° দক্ষিণ অক্ষাংশের সমান্তরাল রেখার মাঝে একটি বিস্তৃত অঞ্চলে অবস্থিত। ইঁদুর সরাসরি বিউবনিক প্লেগের বিস্তার শুরু করেনি, যা জনপ্রিয় বিশ্বাসের বিপরীত। এটি প্রধানত মাছিদের (জেনোপসিলা চিওপিস- Xenopsylla cheopis) একটি রোগ যা ইঁদুরকে সংক্রামিত করে এবং তারা প্লেগের প্রথম শিকারে পরিণত হয়। একজন ব্যক্তির মধ্যে ইঁদুর-বাহিত সংক্রমণ তখন ঘটে যখন সেই ব্যক্তিকে একটি মাছি কামড়ায় যেটি একটি ইঁদুরকে কামড়ানোর মাধ্যমে সংক্রামিত হয়েছে, যেই ইঁদুরটি নিজেই একটি রোগ বহনকারী মাছির কামড়ে সংক্রামিত হয়েছে। ব্যাকটেরিয়া মাছির অভ্যন্তরে সংখ্যাবৃদ্ধি করে। এরা একসাথে মিলিত হয়ে একটি ছিপির মতো তৈরি করে যা মাছির পেটে বাঁধা সৃষ্টি করে ও এটিকে ক্ষুধার্ত করে তোলে। মাছিটি তখন একটি পোষককে কামড় দেয় ও খাওয়া চালিয়ে যায়, যদিও এটি তার ক্ষুধা মিটাতে পারে না এবং ফলস্বরূপ, মাছিটি কামড়ের ক্ষতটিতে ব্যাকটেরিয়া দ্বারা নোংরা হওয়া রক্ত ​​বমি করে ফেলে। অতঃপর বিউবনিক প্লেগ ব্যাকটেরিয়া একজন নতুন ব্যক্তিকে সংক্রামিত করে এবং মাছিটি শেষ পর্যন্ত অনাহারে মারা যায়। প্লেগের মারাত্মক প্রাদুর্ভাব সাধারণত ইঁদুরের অন্যান্য রোগের প্রাদুর্ভাব বা ইঁদুরের জনসংখ্যা বৃদ্ধির মাধ্যমে শুরু হয়।
১৬৬৫ সালে প্লেগের প্রাদুর্ভাবের একটি ২১ শতকের গবেষণায় দেখা গেছে যে, ইংল্যান্ডের ডার্বিশায়ার উপত্যকায় এয়াম গ্রামে (যা প্রাদুর্ভাবের সময় নিজেকে বিচ্ছিন্ন করে রেখেছিল, আধুনিক অধ্যয়নের সুবিধার্থে) তিন-চতুর্থাংশ আক্রান্তের ঘটনা সম্ভবত মানুষ থেকে মানুষের মাধ্যমে ঘটেছে, বিশেষ করে পরিবারের মধ্যে, যা আগের ধারণার চেয়ে অনেক বড় অনুপাত।
রোগ নির্ণয়
প্লেগের লক্ষণগুলি সাধারণত অনির্দিষ্ট হয় এবং নির্দিষ্টভাবে রোগ নির্ণয় করার জন্য পরীক্ষাগারে পরীক্ষা করা প্রয়োজন। ''ওয়াই. পেস্টিস'' একটি অণুবীক্ষণ যন্ত্র ও একটি নমুনা কালচার উভয়ের মাধ্যমে সনাক্ত করা যেতে পারে এবং এটি একটি রেফারেন্স স্ট্যান্ডার্ড হিসাবে ব্যবহার করা হয় যাতে নিশ্চিত হওয়া যায় যে একজন ব্যক্তি প্লেগে আক্রান্ত। রক্ত, শ্লেষ্মা (থুতু), বা স্ফীত লিম্ফ নোড (বিউবো) থেকে নিষ্কাশিত রস থেকে নমুনা পাওয়া যেতে পারে। নমুনা নেওয়ার আগে যদি একজন ব্যক্তিকে অ্যান্টিবায়োটিক দেওয়া হয় বা নমুনা পরিবহনে বিলম্ব হয় এবং/অথবা সেই ব্যক্তির নমুনা একটি পরীক্ষাগারে খারাপভাবে সংরক্ষিত হয়, তাহলে মিথ্যা নেতিবাচক (false negative) ফলাফলের সম্ভাবনা থাকে।
পলিমারেজ চেইন রিঅ্যাকশন (পিসিআর) প্রযুক্তিও প্লেগ নির্ণয়ের জন্য ব্যবহার করা যেতে পারে, ব্যাকটেরিয়া জিনের উপস্থিতি যেমন pla জিন (প্লাজমোজেন অ্যাক্টিভেটর) এবং caf1 জিন, (F1 ক্যাপসুল অ্যান্টিজেন) এর উপস্থিতি শনাক্ত করার মাধ্যমে। PCR পরীক্ষার জন্য খুব ছোট একটি নমুনা প্রয়োজন এবং এটি জীবিত এবং মৃত উভয় ব্যাকটেরিয়া জন্য কার্যকর। এই কারণে, ল্যাবরেটরি পরীক্ষার জন্য নমুনা সংগ্রহের আগে যদি একজন ব্যক্তি অ্যান্টিবায়োটিক গ্রহণ করেন, তবে তাদের একটি মিথ্যা নেতিবাচক (false negative) কালচার ফলাফল ও একটি ইতিবাচক (positive) পিসিআর ফলাফল থাকতে পারে।
''ওয়াই. পেস্টিস''-এর বিরুদ্ধে অ্যান্টিবডি শনাক্ত করার জন্য রক্ত ​​পরীক্ষাও প্লেগ নির্ণয়ের জন্য ব্যবহার করা যেতে পারে। তবে তীব্র এবং সুস্থতার পর্যায়গুলিতে F1 অ্যান্টিবডির ঘনমাত্রার মধ্যে পার্থক্য শনাক্ত করার জন্য বিভিন্ন সময়ে রক্তের নমুনা নেওয়ার প্রয়োজন হয়।
২০২০ সালে, থুতু বা বিউবো রসের নমুনা দ্বারা F1 ক্যাপসুল অ্যান্টিজেন (F1RDT) শনাক্তকারী দ্রুত রোগ নির্ণয় সংক্রান্ত পরীক্ষা সম্পর্কে একটি গবেষণা প্রকাশিত হয়েছিল। ফলাফলগুলি দেখায় যে দ্রুত রোগ নির্ণয় সংক্রান্ত F1RDT পরীক্ষাটি এমন লোকদের জন্য ব্যবহার করা যেতে পারে যাদের নিউমোনিক ও বিউবনিক প্লেগে আক্রান্তের ব্যাপারে সন্দেহ আছে, কিন্তু যারা উপসর্গহীন তাদের ক্ষেত্রে ব্যবহার করা যাবে না। F1RDT তাৎক্ষণিক চিকিৎসা এবং দ্রুত জনস্বাস্থ্য প্রতিক্রিয়া প্রদানের জন্য দ্রুত একটি ফলাফল প্রদানে কার্যকর হতে পারে কারণ গবেষণা এই পরামর্শ দেয় যে F1RDT নিউমোনিক ও বিউবনিক প্লেগ উভয়ের জন্য অত্যন্ত সংবেদনশীল। যাইহোক, দ্রুত পরীক্ষা ব্যবহার করার সময়, নিশ্চিতভাবে নির্ণয় করা প্লেগ আক্রান্তের ঘটনা প্রতিষ্ঠা বা প্রত্যাখ্যান করার জন্য ইতিবাচক ও নেতিবাচক উভয় ফলাফল নিশ্চিত করতে হবে এবং পরীক্ষার ফলাফলকে মহামারী সংক্রান্ত প্রেক্ষাপটে ব্যাখ্যা করতে হবে কারণ গবেষণার ফলাফলগুলি ইঙ্গিত দেয় যে যদিও ৪০ জনের মধ্যে ৪০ জন (১০০০ জন জনগণের মধ্যে) প্লেগ ছিল এমন লোকেদের সঠিকভাবে নির্ণয় করা হয়েছিল, ৩১৭ জনকে নির্ণয় করা হয়েছিল মিথ্যা ইতিবাচক (false positive) হিসাবে।
টিকাদান
ব্যাকটেরিওলজিস্ট ওয়াল্ডেমার হাফকাইন ১৮৯৭ সালে প্রথম প্লেগ ভ্যাকসিন তৈরি করেন। তিনি ব্রিটিশ ভারতে একটি ব্যাপক টিকাদান কর্মসূচি পরিচালনা করেন এবং অনুমান করা হয় যে, ১৮৯৭ থেকে ১৯২৫ সালের মধ্যে হাফকাইনের প্লেগ-বিরোধী ভ্যাকসিনের ২৬ মিলিয়ন ডোজ বোম্বে থেকে পাঠানো হয়েছিল যা প্লেগ মৃত্যুহার ৫০ –৮৫% হ্রাস করে।
যেহেতু ২০২১ সালের হিসাবে বিশ্বের বেশিরভাগ অংশে মানব প্লেগ বিরল, তাই বিশেষ করে সংক্রমণের উচ্চ ঝুঁকিতে থাকা ব্যক্তিদের বা এনজুটিক (enzootic) (একটি রোগ যা নিয়মিতভাবে একটি নির্দিষ্ট এলাকায় বা একটি নির্দিষ্ট মৌসুমে প্রাণীদের প্রভাবিত করে) প্লেগযুক্ত এলাকায় বসবাসকারী লোকদের ছাড়া অন্যদের রুটিনমাফিক টিকা দেওয়ার প্রয়োজন নেই। এমনকি সাম্প্রতিক সময়ে সংক্রমণ হওয়া দেশগুলিতে বেশিরভাগ ভ্রমণকারীদের জন্যও এটি নির্দেশিত নয়, বিশেষ করে যদি তাদের ভ্রমণ আধুনিক হোটেল সহ শহুরে এলাকায় সীমাবদ্ধ থাকে। মার্কিন যুক্তরাষ্ট্রের সিডিসি (CDC) শুধুমাত্র এই জন্য টিকা দেওয়ার সুপারিশ করে যে: (১) সমস্ত পরীক্ষাগার ও মাঠ কর্মী যারা ''ওয়াই. পেস্টিস অণুজীবের সাথে কাজ করছে ও অ্যান্টিমাইক্রোবিয়াল (antimicrobial) প্রতিরোধী: (২) ওয়াই. পেস্টিস'' সাথে অ্যারোসল (aerosol) পরীক্ষায় নিযুক্ত ব্যক্তিরা; এবং (৩) এনজুটিক প্লেগযুক্ত এলাকায় মাঠ পর্যায়ে নিয়োজিত লোকেরা যেখানে সংক্রমণ প্রতিরোধ করা সম্ভব নয় (যেমন কিছু দুর্যোগ এলাকা)। কোচরান কোলাবরেশনের (Cochrane Collaboration) একটি পদ্ধতিগত পর্যালোচনায় ভ্যাকসিনের কার্যকারিতা সম্পর্কে কোনো বিবৃতি দেওয়ার জন্য পর্যাপ্ত মানের কোনো গবেষণা পাওয়া যায়নি।
প্রাথমিক রোগ নির্ণয়
প্রাথমিক পর্যায়ে প্লেগ শনাক্ত করা হলে তা রোগের সংক্রমণ বা বিস্তার হ্রাস করে।
কারাল সভ্যতা
thumb|right|[[প্রশান্ত মহাসাগর|প্রশান্ত মহাসাগরের উপকূল থেকে ২৫ কিলোমিটার অভ্যন্তরে শুষ্ক সুপে উপত্যকায় ৫০০০ বছরের পুরনো দুটি কারাল পিরামিড।]] কারাল সভ্যতা বা কারাল-সুপে সভ্যতা এখনও পর্যন্ত জানা সবচেয়ে প্রাচীন আন্দীয় সভ্যতা। দক্ষিণ আমেরিকার সুপ্রাচীন এই সভ্যতা বহু ক্ষেত্রে নর্তে চিকো সভ্যতা নামেও পরিচিত। প্রথম নামটি এসেছে পেরুর সুপে উপত্যকায় অবস্থিত কারাল অঞ্চলের নাম থেকে। এইস্থানেই এই সভ্যতার সবচেয়ে বড় ও গুরুত্বপূর্ণ স্তূপটি আবিস্কৃত হয়েছে। তাছাড়া এই অঞ্চলটি, যতদূর বোঝা গেছে, এই সভ্যতায় একটি অত্যন্ত পবিত্র স্থান বলেও বিবেচিত হত। অন্যদিকে পেরুর এই অঞ্চলকে কথ্য ভাষায় বর্তমানে নর্তে চিকো (স্পেনীয়, অর্থ উত্তরের ছোট্ট স্থান) বলা হয়। তার থেকেই এই দ্বিতীয় নামটির সৃষ্টি। খ্রিস্টজন্মের ৯০০০ বছর আগেই এই সভ্যতার সূচনা হয়। তবে খ্রিস্টপূর্ব ৩০০০ - ১৮০০ অব্দকে এই সভ্যতার সবচেয়ে বেশি বিকাশের সময় বলে মনে করা হয়। উত্তর-মধ্য পেরুর সমুদ্র উপকূলে এই সভ্যতার অন্তত ৩০টি কেন্দ্র খুঁজে পাওয়া গেছে। এদের মধ্যে কারাল, আসপেরো, উয়ারিকাঙ্গা, কাবালেত, প্রভৃতি স্থলে খননকার্যের মাধ্যমে এই সভ্যতার প্রচূর নিদর্শন খুঁজে পাওয়া গেছে। এদের মধ্যে রয়েছে পাথরে তৈরি সম্ভাব্য বড় বড় মন্দিরের উঁচু প্ল্যাটফর্ম, বসবাসের জন্য তৈরি বাড়ির ধ্বংসস্তূপ, বেশ কিছু ঢিবি, প্ল্যাটফর্মের উপর খাওয়াদাওয়ার চিহ্ন, হাড়ের তৈরি বেশ কিছু বাঁশি, প্রভৃতি। তবে নব্যপ্রস্তর যুগের এই সভ্যতায় ধাতুর ব্যবহার জানা ছিল না। এমনকী মৃৎপাত্র তৈরি বা ব্যবহারের কোনও নিদর্শনও এখানে খুঁজে পাওয়া যায়নি। কিন্তু প্রত্নতাত্ত্বিক খননকার্য থেকে এখানে যথেষ্ট জটিল একটি রাজনৈতিক ও সামাজিক ক্রিয়াকলাপের অস্তিত্ব পরিষ্কার বোঝা যায়। কালের বিচারে এই সভ্যতার সর্বোত্তম বিকাশের সময়টি ছিল পুরনো পৃথিবীর সুমের সভ্যতার থেকে হাজার বছর পরে, কিন্তু মিশরে যে সময়ে পিরামিডগুলি নির্মাণ হয়, তার সমসাময়িক। পশ্চিম গোলার্ধের অপর প্রাচীন সভ্যতা কেন্দ্র মেসোআমেরিকার থেকে এই সভ্যতা অন্তত ২০০০ বছর প্রাচীন।
প্লেগ
প্রতিরোধমূলক চিকিৎসা
সংক্রমণ পরবর্তী প্রতিরোধমূলক চিকিৎসা এমন লোকদের জন্য বিবেচনা করা উচিত যারা নিউমোনিক প্লেগের রোগীর সাথে কাছাকাছি (<৬ ফুট), টেকসই সংস্পর্শে এসেছেন ও পর্যাপ্ত ব্যক্তিগত সুরক্ষামূলক সরঞ্জাম পরেননি। সংক্রমণ পরবর্তী অ্যান্টিমাইক্রোবিয়াল প্রতিরোধমূলক চিকিৎসা পরীক্ষাগার কর্মীদের জন্যও বিবেচনা করা যেতে পারে যারা দুর্ঘটনাক্রমে সংক্রামক পদার্থের সংস্পর্শে এসেছেন এবং যারা সংক্রামিত প্রাণীর সাথে কাছাকাছি (<৬ ফুট) বা সরাসরি সংস্পর্শে এসেছেন, যেমন পশুচিকিৎসাকর্মী, পোষা প্রাণীর মালিক ও শিকারী।
কারাল সভ্যতা
পৃথকভাবে সভ্যতার উন্মেষ ঘটেছিল, পৃথিবীর এমন ছটি কেন্দ্রের অন্যতম ও আমেরিকা মহাদেশের সবচেয়ে পুরনো নগরসভ্যতা এই কারাল সভ্যতার কিছু বিশেষত্ব রয়েছে। সাধারণভাবে অত্যন্ত শুষ্ক এই অঞ্চলের বুক দিয়ে বয়ে গেছে সুউচ্চ আন্দিজ পর্বতমালা থেকে নেমে আসা প্রায় ৫০টি ছোট ছোট নদী। এদের ধার বরাবর প্রতিষ্ঠিত এই সভ্যতার কেন্দ্রগুলিরও মূল ভিত্তি ছিল কৃষি। কিন্তু তারা চাষ করতো কোনও খাদ্যদ্রব্য নয়, মূলত তুলো। সেই তুলো দিয়ে মাছ ধরার জাল তৈরি করে সরবরাহ করা হত সমুদ্রতীরে অবস্থিত এই সভ্যতার কেন্দ্রগুলিতে। এই কেন্দ্রগুলিতে সংগৃহীত মাছ ও সামুদ্রিক নানা খাদ্যদ্রব্যই ছিল এই সভ্যতার মানুষের মূল খাদ্যদ্রব্য। জালের সাথে মাছ ও অন্যান্য সামুদ্রিক খাদ্যদ্রব্যের বিনিময়ই ছিল সেই অর্থে এই সভ্যতার ভিত্তি। অবশ্য সঙ্কীর্ণ নদী উপত্যকাগুলিতে কিছু ফল ও সব্জিচাষের নিদর্শনও পাওয়া যায়। এই ধরনের সভ্যতার অন্য কোনও প্রাচীন নিদর্শনের কথা এখনও পর্যন্ত জানা নেই।
প্লেগ
প্রতিরোধমূলক চিকিৎসা
২০২১ সালে প্রকাশিত প্লেগের চিকিৎসা ও প্রতিরোধ সংক্রান্ত ক্লিনিক্যাল নির্দেশিকাগুলিতে সংক্রমণ পূর্ব ও পরবর্তী প্রতিরোধমূলক চিকিৎসা সম্পর্কিত নির্দিষ্ট সুপারিশগুলি পাওয়া যায়।
কারাল সভ্যতা
আজ থেকে প্রায় ৩৮০০ বছর আগে ভূমিকম্প বা এল নিনো জাতীয় কোনও প্রাকৃতিক বিপর্যয়ে এই সভ্যতার পতন ঘটে বলে মনে করা হয়। অবশ্য অতি সাম্প্রতিক গবেষণায় এ'জন্য কৃষিব্যবস্থার প্রচলন ও এই অঞ্চলের অনুর্বর জমি ও কৃষির প্রতিকূল আবহাওয়াকেও যথেষ্ট পরিমাণে দায়ী করা হয়।
প্লেগ
চিকিৎসা
সময়মতো রোগ নির্ণয় করা হলে, প্লেগের বিভিন্ন রূপ সাধারণত অ্যান্টিবায়োটিক থেরাপির জন্য অত্যন্ত প্রতিক্রিয়াশীল। প্রায়শই যেসব অ্যান্টিবায়োটিকগুলি ব্যবহৃত হয় তা হলো স্ট্রেপ্টোমাইসিন, ক্লোরামফেনিকল এবং টেট্রাসাইক্লিন । নতুন প্রজন্মের অ্যান্টিবায়োটিকের মধ্যে, জেন্টামাইসিন এবং ডক্সিসাইক্লিন প্লেগের একচেটিয়া চিকিৎসায় কার্যকর বলে প্রমাণিত হয়েছে। ২০২১ সালে সেন্টার ফর ডিজিজ কন্ট্রোল অ্যান্ড প্রিভেনশন দ্বারা প্লেগের চিকিৎসা ও প্রতিরোধের নির্দেশিকা প্রকাশিত হয়েছিল।
কারাল সভ্যতা
আবিষ্কার
thumb|300px|left|পেরুর মানচিত্রে কারাল সভ্যতার তিনটি বড় বড় কেন্দ্র আসপেরো, কারাল ও এল পারাইসো'র অবস্থান সূচীত হয়েছে। ১৯০৫ সালেই পেরুর সমুদ্রতীরে ও কিছুটা অভ্যন্তরে সুপে উপত্যকায় এই সভ্যতার কিছু নিদর্শন আবিষ্কৃত হয়। সেই হিসেবে সমুদ্রতীরে আসপেরো ও সমুদ্র থেকে প্রায় ২৫ কিলোমিটার অভ্যন্তরে কারালে প্রাচীন এই সভ্যতার নিদর্শনের কথা ১৯৪০'এর আগেই প্রত্নতাত্ত্বিক মহলে যথেষ্ট সুপরিচিতই ছিল। কিন্তু সেই সময় এই নিদর্শনগুলির উপর তেমন কিছু গুরুত্ব আরোপ করা হয়নি। সে' সময় বিশেষ করে আসপেরোতে প্রাপ্ত নিদর্শন থেকে প্রত্নতত্ত্ববিদদের মনে হয়েছিল নব্যপ্রস্তরযুগের এই মানুষরা এমনকী কৃষিকাজও জানতো না। ১৯৭৩ সালে প্রত্নতত্ত্ববিদ মাইকেল ই. মোজলি'র নেতৃত্বে আসপেরোতে যে খননকার্য চলে তাতেও মোটের উপর এই মতই সমর্থিত হয়। কিন্তু ১৯৯০'এর দশকে পেরুভীয় প্রত্নতত্ত্ববিদ রুথ শেডি সলিস'এর নেতৃত্বে সুপে উপত্যকায় কারাল ও অন্যান্য স্থানে যে ব্যাপক খননকার্য চালানো হয়, ২০০১ সালে তা প্রবন্ধাকারে প্রকাশিত হলে এই সভ্যতার প্রাচীনত্ব, উন্নতি ও ব্যাপকতা সম্বন্ধে ঐতিহাসিকদের ধারণা জন্মায়। ফলে আন্দীয় সভ্যতার প্রাচীনত্ব সম্পর্কে পূর্বের ধারণা অনেকটাই বদলে যায়। বোঝা যায় এই অঞ্চলে মানবসভ্যতা আরও অনেকটাই বেশি প্রাচীন। পূর্ববর্তী ধারণা অনুযায়ী যে চাভিন সভ্যতা ও সংস্কৃতিকে এতদিন এই অঞ্চলের সবচেয়ে প্রাচীন সভ্যতার মর্যাদা দেওয়া হত, কারাল সভ্যতার আবিষ্কার প্রমাণ করে এই অঞ্চলে মানব সভ্যতার বয়স তার থেকে হাজার বছরেরও বেশি পুরনো। রেডিওকার্বন পরীক্ষাতেও কারাল সভ্যতার এই প্রাচীনত্বর প্রমাণ মেলে। তাছাড়া দেখা যায় এর উদ্ভব আন্দিজ পর্বতের কোনও উঁচু অঞ্চলে নয়, বরং সমুদ্র উপকূলের অপেক্ষাকৃত নিচু উপত্যকা অঞ্চলে। এছাড়া প্রায় ২০০ কিলোমিটার উত্তরে কাসমা উপত্যকার সেচিন'এ বার্লিনের ফ্রাইয়ে (মুক্ত) বিশ্ববিদ্যালয়ের জার্মান প্রত্নতত্ত্ববিদরা ১৯৯২ সাল থেকে যে খননকার্য চালিয়ে যাচ্ছেন, সেখানেও এই সভ্যতার যোগসূত্র পাওয়া গেছে। এর থেকে কারাল সভ্যতার ব্যাপ্তি সম্বন্ধে ধারণাও আজ আরও স্পষ্ট হয়েছে। এই সবকিছু মিলিয়ে কারাল সভ্যতার গুরুত্ব আজ ঐতিহাসিকদের কাছে অনস্বীকার্য।
ভৌগোলিক অবস্থান
পেরুর প্রশান্ত মহাসাগরীয় উপকূলের উত্তর-মধ্য অঞ্চলে নর্তে চিকো অঞ্চলের অবস্থান, রাজধানী লিমা থেকে ১৫০ - ২০০ কিলোমিটার উত্তরে। এর দক্ষিণে লুরিন উপত্যকা ও উত্তরে কাসমা অঞ্চল। চারটি উপকূলীয় উপত্যকা উয়াউরা, সুপে, পাতিভিলচা ও ফোর্তালেজা নিয়ে এই অঞ্চলটি গড়ে উঠেছে। এর মধ্যে শেষের তিনটি উপত্যকা সমুদ্র উপকূল দিয়ে পরস্পর যুক্ত। কিন্তু এদের মিলিত আয়তন মাত্র ১৮০০ বর্গকিলোমিটার । অথচ এই স্বল্প জায়গাতেই কারাল সভ্যতার অনেকগুলি কেন্দ্র আবিষ্কৃত হয়েছে। এর থেকে বিশেষজ্ঞরা এই সভ্যতার যথেষ্ট ঘন জনবিন্যাসের কথা আন্দাজ করে থাকেন।
প্লেগ
চিকিৎসা
প্লেগ ব্যাকটেরিয়া ওষুধ প্রতিরোধী হয়ে উঠতে পারে এবং আবার বড় স্বাস্থ্য হুমকিতে পরিণত হতে পারে। ১৯৯৫ সালে মাদাগাস্কারে একটি ওষুধ-প্রতিরোধী ব্যাকটেরিয়াম গঠনের ঘটনা পাওয়া গিয়েছিল। মাদাগাস্কারে ২০১৪ সালের নভেম্বরে এবং ২০১৭ সালের অক্টোবরে আরও প্রাদুর্ভাব রিপোর্ট করা হয়েছিল।